Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13.-pročišćeni tekst, 137/15.-ispravak, 123/17. i 98/19.), članka 55. Statuta Koprivničko–križevačke županije (“Službeni glasnik Koprivničko–križevačke županije” broj 7/13., 14/13., 9/15. 11/15.-pročišćeni tekst, 2/18., 3/18.-pročišćeni tekst i 4/20.), članka 3. Proračuna Koprivničko-križevačke županije za 2020. godinu i projekcije za 2021. i 2022. godinu („Službeni glasnik Koprivničko-križevačke županije“ broj 18/19. i 9/20.), članka 9. Odluke o izvršavanju Proračuna Koprivničko-križevačke županije za 2020. godinu („Službeni glasnik Koprivničko-križevačke županije“ broj 18/19. i 9/20.), Programa: 1069 Poljoprivreda (KLASA:400-06/20-01/02, URBROJ:2137/1-04/03-20-1 od 24. veljače 2020.,) i Izmjena i dopuna Programa 1069 Poljoprivreda (KLASA: 400-06/20-01/8, URBROJ: 2137/1-04/03-20-5 od 28. travnja 2020.), Župan Koprivničko-križevačke županije donosi

**JAVNI  POZIV
ZA TEKUĆI PROJEKT T 100091
POTPORA MALE VRIJEDNOSTI ZA OSIGURANJE U POLJOPRIVREDI**

**I.**

**Rokovi za podnošenje zahtjeva za potporu**

Zahtjevi se mogu podnijeti od 11. svibnja 2020. godine do 31. listopada 2020. godine, odnosno do utroška sredstava.

**II.**

**Predmet Javnog poziva**

Predmet Javnog poziva je dodjela potpore male vrijednosti temeljem Programa:1069 Poljoprivreda KLASA:400-06/20-01/02, URBROJ:2137/1-04/03-20-1 od 24. veljače 2020. i Izmjena i dopuna Programa 1069 Poljoprivreda (KLASA: 400-06/20-01/8, URBROJ: 2137/1-04/03-20-5 od 28.travnja 2020., Županijske Skupštine Koprivničko – križevačke županije, u skladu sa člankom 1. Stavak 1. Alineja (c) Uredbe komisije (EU) br. 1407/2013 оd 18. prosinca 2013.

**III.**

**Svrha Javnog poziva**

Smanjenje rizika od mogućih financijskih gubitaka zbog šteta u biljnoj proizvodnji, nastalih djelovanjem prirodnih nepogoda.

**IV.**

**Prihvatljivi korisnici**

Fizičke i pravne osobe upisane u Upisnik poljoprivrednika koje imaju ekonomsku veličinu poljoprivrednog gospodarstva veću od 3.000 Eur.

Obiteljska poljoprivredna gospodarstva su prihvatljivi korisnici potpora, ako su upisana u Registar poreznih obveznika i poljoprivreda im je osnovna djelatnost, čiji nositelji sa te osnove plaćaju mirovinsko i zdravstveno osiguranje, sve u skladu sa člankom 15. Zakona o obiteljskim poljoprivrednim gospodarstvima (NN [29/18](https://www.zakon.hr/cms.htm?id=39193), [32/19](https://www.zakon.hr/cms.htm?id=39191).) Prihvatljivi korisnici su i obiteljska poljoprivredna gospodarstva upisana u registar poreznih obveznika, čiji nositelj plaća mirovinsko i zdravstveno osiguranje po nekoj drugoj osnovi.

**V.**

**Ukupan iznos raspoloživih sredstava potpore**

Za provođenje Tekućeg projekta T 100091 Potpora male vrijednosti po direktivi 1407. U podskupini 352 – Subvencije trgovačkim društvima, poljoprivrednicima i obrtnicima izvan javnog sektora u 2020. godini osigurana su sredstva u proračunu Županije u iznosu od 920.000,00 kuna, za sve Javne pozive prema EU Direktivi 1407/2013 iz Programa Poljoprivreda 1069.

**VI.**

**Intenzitet potpore**

Za sve prihvatljive korisnike, intenzitet potpore iznosi 50% ukupne investicije. Maksimalni iznos potpore male vrijednosti za pojedinačne police je 15.000,00 kuna. Minimalni iznos potpore ne smije biti manji od 500,00 kuna;.

Za korisnike potpore male vrijednosti, koji koriste izvore sredstava kod jedinica lokalne samouprave po istoj polici, iznos dobivene potpore biti će uključen, a korisniku će se odobriti razlika potpore do intenziteta 50 % od iznosa police osiguranja.

**VII.**

**Mjerila i kriteriji provedbe isplate potpore male vrijednosti**

Potpore će se dodjeljivati na osnovu liste prioriteta na mjesečnoj razini i to sljedećim redoslijedom:

* 1. Mladi poljoprivrednik koji nije stariji od 40 godina,
	2. Poljoprivredni proizvođači koji se bave stočarskom proizvodnjom,
	3. Poljoprivredni proizvođači koji se bave poljoprivrednom proizvodnjom orijentiranom na vinogradarstvo, voćarstvo i proizvodnjom povrća,
	4. Ostali poljoprivredni proizvođači ovisno prema datumu zaprimanja.

Zahtjev za predmetnu potporu male vrijednosti se može podnijeti samo jednom godišnje.

.

**VIII.**

**Dokumentacija**

1. Dokaz o upisu u Upisnik obiteljskih poljoprivrednih gospodarstava i poljoprivrednih gospodarstava (obrti, poduzeća, zadruge…), (Kopija Rješenja o upisu u Upisnik Obiteljskih poljoprivrednih gospodarstava i Upisnik poljoprivrednih gospodarstava, koja su izvršila usklađenje sa Pravilnikom o Upisniku obiteljskih poljoprivrednih gospodarstava (NN 62/2019) i Pravilnikom o Upisniku poljoprivrednika (NN 62/19) u APPRRR, kopija Rješenje o upisu u Upisnik poljoprivrednih gospodarstava za sva poljoprivredna i obiteljska poljoprivredna gospodarstva – staro, Rješenje, koja nisu izvršila usklađenje ili potvrda o upisu u Upisnik izdana od APPRRR, ili kopija zahtjeva za izravnu potporu u tekućoj godini s prijemnim štambiljem APPRRR),
2. Izračun ekonomske veličine poljoprivrednog gospodarstva s EVPG kalkulatorom, izdana od Ministarstva poljoprivrede, Uprave za stručnu podršku razvoju poljoprivrede i ribarstva,
3. Potvrda o upisu u Registar poreznih obveznika,
4. Potvrda banke o otvorenom žiro računu,
5. Kopija police osiguranja,
6. Potvrdu osiguravajućeg društva s kojim je sklopljena polica, potpisanu od osobe ovlaštene za zastupanje, da je ugovaratelj osiguranja izvršio isplatu police ili neki drugi dokaz o plaćanju;
7. Izjava o potpori male vrijednosti.

Nakon predaje i obrade zahtjeva Župan Koprivničko – križevačke županije donijeti će zaključak o isplati potpore male vrijednosti za poticanje osiguranja u poljoprivredi. Nakon isplate predmetne potpore male vrijednosti korisnicima potpora izdati će s Potvrda o potpori male vrijednosti i ista će se evidentirati u Registru državnih potpora i potpora male vrijednosti.

**IX.**

**Oglašavanje i informacije**

 Javni poziv objaviti će se na stranici Koprivničko–križevačke županije ([www.kckzz.hr](http://www.kckzz.hr)), a obavijest o Javnim pozivima u Podravskom listu. Sve ostale informacije, mogu se dobiti u sjedištu Koprivničko–križevačke županije, Upravni odjel za gospodarstvo, komunalne djelatnosti i poljoprivredu, Nemčićeva 5, 48000 Koprivnica, na telefon 658-189 i na e-mail: zlatko.dudas@kckzz.hr.

**ŽUPAN**
**KOPRIVNIČKO–KRIŽEVAČKE ŽUPANIJE**

KLASA: 320-01/20-01/10

URBROJ:2137/1-04/15-20-1

Koprivnica, 06. svibnja 2020.

 ŽUPAN:

 **Darko Koren, ing. građ.**